da sv sv da da da da da da de da da da da da da en en da sv als da da sv en sv en da en en en da da da nb da da da da da da da da da da da da da da da da da da da da da da da nb da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da fr da da da da nn da tr da da da da en da da en sv sv sv da de ru de nds da en fr ms sv da da de da da en en en nb
Vedtægter – Autisme- og Aspergerforeningen for Voksne
§1 Foreningens navn og virkeområde.
Stk. 1: Foreningens navn er “Autisme- og Aspergerforeningen for Voksne”.
Stk. 2: Foreningens geografiske område er primært Danmark, men aktiviteter og medlemmer er ikke begrænset til landet.
Stk. 3: Foreningens hjemsted er Danmark, med formandens bopæl som postadresse.
Stk. 1: At formidle information og skabe rammer og muligheder, for at medlemmerne kan:
1) Møde ligesindede og dele erfaringer.
2) Få viden om støttemuligheder og aktiviteter, der kan være et supplement til bedre at kunne tackle deres hverdag.
3) og derigennem få større indsigt i deres udfordringer og muligheder og opnå øget selvværd.
1)At oprette og drive mødesteder, hovedsageligt for medlemmerne
2)Medvirke til at etablere bosteder og beskæftigelse
3)Have en hjemmeside med information, samt andre aktiviteter og informationskilder, der kan være til gavn for formålet.
Stk. 2: For at blive medlem skal man være mindst 18 år og have en diagnose indenfor autismespektret eller selv vurdere, man er autist/asperger.
Stk. 3: Enhver, der tilslutter sig foreningens formål, kan blive støttemedlem. Institutioner, virksomheder m.m., opkræves et støttekontingent. Støttemedlemmer har ikke stemmeret på generalforsamlingen og kan ikke vælges ind i bestyrelsen.
Stk. 1: Generalforsamlingen er foreningens øverste myndighed.
Stk. 2: Ordinær generalforsamling afholdes én gang om året, senest 15. marts.
Stk. 3: Kun fremmødte medlemmer har stemmeret. Kun medlemmer kan vælges som formand, bestyrelse eller suppleant på generalforsamlingen.
Stk. 4: Hvis man ikke selv kan være til stede og ønsker at blive taget i betragtning til en tillidspost eller genvalg, kan man skriftligt sende en kort skrivelse til bestyrelsen. Her skal man redegøre for sit ønske, og skrivelsen vil blive læst op på forsamlingen, og man er berettiget til at stille op.
Stk. 5: Indkaldelse til generalforsamling skal ske pr. e-mail, til de enkelte medlemmer. Det er medlemmets eget ansvar at opdatere sine kontaktoplysninger i foreningen. Endvidere bør indkaldelsen opslås på vores hjemmeside. Medlemmer der ønsker indkaldelse via postomdelt brev, skal meddele bestyrelsen dette skriftligt eller pr. e-mail, indeholdende fulde navn, medlemsnummer samt postadresse, inden 1. februar i det år, man ønsker at deltage i generalforsamlingen. Når der sendes postomdelt brev, tages forbehold for postomdelingstjenestens omdeling af breve, som kan blive afleveret for sent jf. vedtægtsbestemte varslinger.
Stk. 6: Indkaldelse skal ske senest 30 dage før generalforsamlingen.
Stk. 7: Dagsorden for ordinær generalforsamling:
1) Valg af dirigent, referent og stemmetællere.
2) Dirigenten sikre sig, at generalforsamlingen er lovligt indkaldt.
3) Formanden aflægger beretning om foreningens arbejde i det forgangne år.
4) Godkendelse af beretning.
5) Kassereren fremlægger foreningens regnskab for det forgangne år.
6) Godkendelse af regnskab.
7) Fremlæggelse af budget og evt. fastsættelse af kontingent.
8) Indkomne forslag. Forslag fra medlemmerne skal være bestyrelsen i hænde, senest 20 dage før generalforsamlingen. Forslagene skal være skriftlige.
9) Valg af formand: Formanden skal vælges i ulige år og vælges for to år af gangen.
10) Valg til bestyrelse: Bestyrelsesmedlemmer vælges for to år ad gangen. Op til to af bestyrelsesmedlemmerne vælges de år, hvor formanden er på valg. Op til tre medlemmer vælges de år, hvor formanden ikke er på valg. Hvis et medlem har forladt posten før den er udløbet, vælges en ny.
11) Der vælges hvert år op til tre suppleanter til bestyrelsen for en etårsperiode. De kan deltage i bestyrelsesmøderne, men har ikke stemmeret.
12) Valg af revisor: Der vælges én revisor og én revisorsuppleant for ét år ad gangen. Revisoren skal være uafhængig af bestyrelsen.
13) Eventuelt. Punkter under eventuelt kan diskuteres, men ikke vedtages.
Stk. 8: Den til enhver tid lovligt indkaldte generalforsamling er beslutningsdygtig, uanset antallet af fremmødte medlemmer.
Stk. 9: Alle afgørelser træffes ved almindeligt stemmeflertal. Ved vedtægtsændringer, skal der dog være 2/3 flertal af de fremmødte.
Stk. 10: Hvis beretning eller regnskab ikke godkendes, revideres det og præsenteres på den efterfølgende generalforsamling eller ekstraordinære generalforsamling, hvor det fremlægges og stilles til godkendelse.
Stk. 11: En ekstraordinær generalforsamling skal afholdes, såfremt formanden eller et flertal af bestyrelsen ønsker det. Eller mindst 20 medlemmer indgiver skriftligt ønske om det til bestyrelsen. Ekstraordinær generalforsamling indvarsles på samme måde som ordinær generalforsamling.
Stk. 12: Referatet af generalforsamlingen skal godkendes af dirigenten og skal senest 14 dage efter mødet være tilgængelig for medlemmerne.
Stk. 1: Den daglige ledelse af foreningen varetages af en bestyrelse, der er valgt af generalforsamlingen. Det tilstræbes at bestyrelsen er på seks medlemmer.
Stk. 2: Bestyrelsens opgave er aktivt at varetage medlemmernes interesse, i henhold til generalforsamlingens beslutninger og foreningens formål. 3
Stk. 3: Bestyrelsen har det fulde ansvar for foreningens anliggender, herunder forvaltningen af foreningens midler.
Stk. 4: Bestyrelsen konstituerer sig selv med næstformand, sekretær, kasserer og repræsentant til repræsentantskabet i Landsforeningen Autisme, så længe samarbejdet består. Repræsentanten holder bestyrelsen informeret om repræsentantskabets arbejde.
Stk. 5: Formanden, kassereren og sekretæren tegner foreningen.
Stk. 6: Til gyldig beslutning kræves, at mindst halvdelen af bestyrelsens medlemmer er til stede.
Stk. 7: Ved stemmelighed er formandens stemme afgørende.
Stk. 8: Bestyrelsen samles efter indkaldelse fra formanden, eller såfremt to af bestyrelsens medlemmer eller suppleanter fremsætter ønske herom. Bestyrelsen indkaldes mindst tre gange inden ordinær generalforsamling.
Stk. 9: Det er kassererens ansvar, at holde bestyrelsen løbende underrettet om økonomien samt at udarbejde regnskab og status til generalforsamlingen. Kassereren skal endvidere sørge for at regnskabet er revideret og klar til godkendelse inden generalforsamlingen.
Stk. 10: Dagsorden til bestyrelsesmøder, bør sendes ud senest syv dage før mødet. Det tilstræbes, at dato, tid og sted for møderne, aftales på det foregående møde.
Stk. 11: Referaterne fra møderne skal være fyldestgørende og afdække de emner der behandles på møderne. Undtagelse er personsager, hvor information kan undlades.
Stk. 12: Referatet skal sendes til bestyrelsesmedlemmer og suppleanter, seneste 7 dage efter mødet. Medlemmer kan få referater ved forespørgsel.
Stk. 13: Et bestyrelsesmedlem eller en suppleant kan erklæres inhabil i en sag og må i så fald ikke være til stede når sagen diskuteres, eller der stemmes om den.
Stk. 14: Hvis et bestyrelsesmedlem forlader bestyrelsen inden for valgperioden, erstattes vedkommende med en suppleant, i den rækkefølge de er blevet valgt.
Stk.15: Hvis et bestyrelsesmedlem ikke kan være til stede ved et bestyrelsesmøde, kan en suppleant indtræde med stemmeret i hans/hendes sted på mødet.
Stk. 1: Foreningens midler kan kun anvendes til de formål, der er formuleret i vedtægterne.
Stk. 2: Bestyrelsen må ikke stifte gæld på foreningens vegne.
Stk. 3: Foreningen kan opkræve deltagerbetaling ved arrangementer til at dække udgifter.
Stk. 4: Der skal føres regnskab med alle dele af foreningens økonomi, og der skal kunne redegøres for alle poster.
Stk. 5: Refundering af udgifter i forbindelse med arrangementer eller andre opgaver kan ske i det omfang der aftales med bestyrelsen.
Stk. 6: Der ydes transportgodtgørelse til bestyrelsesmøder og i andre situationer hvor bestyrelsen beslutter det er relevant.
Stk. 7: Bestyrelsen vedtager størrelsen for kørselsgodtgørelse.
Stk. 8: Revisorens opgave er gennemse foreningens regnskab og kontrollere, det er korrekt. Revisoren og revisorsuppleanten må ikke være medlem af bestyrelsen eller være bestyrelsessuppleant.
Stk. 9: Regnskabsåret går fra 1/1 til d. 31/12. Revisoren skal have regnskabet tilsendt senest 1 måned før generalforsamlingen. 4
Stk. 1: Opløsning af foreningen kan kun ske efter vedtagelse på to efter hinanden følgende generalforsamlinger, eller såfremt der ikke er nogen bestyrelse. Hvis hele bestyrelsen går af, kan en ny oprettes ved ekstraordinær generalforsamling.
Stk. 2: Ved opløsning af foreningen besluttes det på den sidste generalforsamling, hvad der skal ske med foreningens formue, dog skal det være foreneligt med foreningens formål.
Stk. 1: Ændringer i vedtægterne kan kun ske efter vedtagelse på generalforsamlingen.
Stk. 1: Disse vedtægter er vedtaget på den ekstraordinære generalforsamling den 30. april 2022 og erstatter alle tidligere vedtagne vedtægter.
Hent vedtægterne som PDF fil
Autisme og Aspergerforeningens mødesteder:
Tak til vores sponsorer og samarbejdspartnere
Debatindlæg: Aldrig har vi talt mere om psykiatri. Men hvorfor gør politikerne ingenting?
Tale ved Landsforeningen Autismes 60 års jubilæum
Følg os på Facebook
Ja tak, jeg vil gerne modtage nyhedsbrev fra Autisme- og Aspegerforeningen for Voksne. Jeg kan til enhver tid afmelde mig igen.
Du vil modtage en email, hvor du skal bekræfte tilmeldingen.
Autisme- og Aspergerforeningen for Voksne
30 12 70 11
Kun efter forudgående aftale.
Bestyrelsen deles om at besvare opkald, så vi opfordrer til man skriver en mail eller en sms, i forvejen.
Man aftaler i korrespondancen en tid, hvor man kan tale med et af  bestyrelsesmedlemmerne.
Telefonen er ude af drift i øjeblikket,
vi beklager og henviser til info@aspergerforeningen.dk
Copyright © 2022 Autisme- og Aspergerforeningen